અમેરિકાના પ્રમુખ ડૉનાલ્ડ ટ્રમ્પે જેસલેમને ઈઝરાયલની રાજધાની તરીકે માન્યતા આપવાની જાહેરાત કરી તેના કારણે ખળભળાટ મચ્યો છે. ટ્રમ્પે એલાન કર્યું છે કે, અમેરિકા હવે જેસલેમને ઈઝરાયલની રાજધાની ગણશે ને પોતાનું દૂતાવાસ પણ તેલ અવીવથી જેસલેમ ખસેડશે. ટ્રમ્પની આ જાહેરાતના કારણે એક તરફ મુસ્લિમ રાષ્ટ્રો ભડક્યાં છે ત્યારે બીજી તરફ ઈઝરાયલ અને પેલેસ્ટાઈનમાં પણ તોફાન શરૂ થઈ ગયાં છે. ટ્રમ્પના આ નિર્ણયના દુનિયાભરમાં ઘેરા પ્રતિઘાતો પડ્યા છે. આરબ દેશો અને સંખ્યાબંધ મુસ્લિમ રાષ્ટ્રો સહિતના દુનિયાભરનાં રાષ્ટ્રોએ ટ્રમ્પને આ પગલું રોકવા ચેતવણી પણ આપી છે.